Mecanica Fină Bucureşti (MECE) vine pe piaţa principală a Bursei de Valori Bucureşti (BVB) cu proiectul relansării mărcii OREX de ceasuri de mână, potrivit unui raport al companiei.

Mecanica Fină este pe cale să contribuie cu 50% din capitalul social al unei noi societăţi "în domeniul producţiei şi comercializării de ceasuri şi al fabricării şi comercializării de ceasuri şi al fabricării şi comercializării de bijuterii". Participarea Mecanică Fină la capitalul noii societăţi va consta în "aporturi

Mollo Sergio, patronul şi preşedintele director general al MECE a fost împuternicit de AGA, încă din 30 iulie, să facă toate demersurile pentru înfiinţarea noii societăţi, "având puteri depline să decidă cu privire la: denumirea societăţii şi, eventual, stabilirea emblemei, stabilirea formei juridice, a sediului social şi a duratei societăţii" şi în privinţa evaluării mărcii OREX.

Valoarea mărcii OREX ar putea fi inclusă în aportul de capital în natură al firmei mamă Mecanica Fină Bucureşti (MECE), sau ar putea să fie vândută "la valoarea evaluată", ori cesionată gratuit către noua societate, se mai spune în raport.

Mollo Sergio are puteri depline şi privind stabilirea valorii capitalului social şi a structurii aporturilor în natură la capitalul social, atragerea şi selectarea asociaţilor şi privind stabilirea cotei lor de participare la capital, ca şi privind desemnarea administratorilor.

Mecanica Fină Bucureşti (MECE) este deţinută în proporţie de peste 91% de S.C. MOL INVEST S.A. din Bucureşti, care aparţine lui Mollo Sergio. Patronul italian mai controlează alte două filiale ale companiei Mecanica Fină.

În ultimii trei ani, activitatea Mecanica Fină s-a axat pe modernizarea clădirilor deţinute, în vederea închirierii şi îşi va continua activitatea în domeniul imobiliar, potrivit documentului de transfer pe piaţa principală a BVB. În acest document nu este prevăzută dezvoltarea liniei de afaceri privind ceasurile. Documentul a fost emis emis la 17 iulie 2015, înaintea AGA din 30 iulie, care a decis relansarea ceasurilor Orex.

Mecanica Fină a sistat în anul 2009 producţia de echipamente de masură. Aproape 77% din cifra de afaceri înregistrată în 2014, de 5,5 milioane lei (1,2 milioane euro), a fost generata de veniturile din închirieri, restul provenind din venituri din comerţ cu produse din stoc şi alte servicii. Cifra de afaceri din 2014 a fost cu 17% mai mare decat cea din 2013. Mecanica Fină închiriază, în prezent, o suprafaţă de aproximativ 17.000 mp, în baza a circa 30 de contracte de închiriere.





loading...